கேள்வி: சம்ரா சாபர் - இளமை வாழ்க்கை பற்றி தகவல் சொல்.
பதில்: சம்ரா சாபர் பாக்கித்தானில் பிறந்து ஐக்கிய அரபு அமீரகம் அபுதாபி (நகரம்) வளர்ந்தார். கல்வி கற்கவேண்டும் என்ற சம்ராவின் ஆசைக்கு இவரின் தந்தை ஆதரித்தார். தனது பதினாறாவது வயதில், சம்ரா தனது சகோதரரின் குடும்ப நண்பருடன் திருமணம் செய்து வைக்க முடிவு செய்யப்பட்டது. அவர் கனடாவில் வசித்து வந்தார். மேலும் இவரை விட பதினொரு வயது மூத்தவர். கல்வியைத் தொடரவும் கனடாவில் பல்கலைக்கழகம் செல்லவும் தனது வருங்கால கணவரும் அவரது குடும்பத்தினரும் உறுதியளிக்கும் வரை இவர் திருமணத்திற்கு சம்மதிக்கவில்லை. சாபருக்கு பதினேழு வயதாக இருந்தபோது ஏற்பாடு செய்யப்பட்ட திருமணம் நடைபெற்றது. திருமணத்திற்கு ஒரு வருடம் கழித்து தனது கணவர் வசித்த ஒன்றாரியோ சென்றார். கனடாவுக்கு வந்தவுடன் தனது முதல் மகளை சுமப்பதை உணர்ந்தார். தனது கல்வியைத் தொடர்வதற்கான அளித்த இவரின் கணவர் வீட்டாரின் வாக்குறுதிகள் பொய்யானவை என்பதை சம்ரா உணர்ந்தார். பல ஆண்டுகள் வீட்டை விட்டு வெளியே செல்லவோ, நண்பர்களை சந்திக்கவோ அனுமதிக்கப்படவில்லை. ஒரு தாயாகவும் மனைவியாகவும் இருப்பதுதான் இவரது தலைவிதி என்று இவரது கணவரும் மற்றும் அவரது பெற்றோர்களும் இவருக்குத் தொடர்ந்து அறிவுறுத்தி வந்தனர். சம்ரா, தனது கணவருடன் 12 ஆண்டுகள் தங்கியிருந்தார். தொடர்ந்து உடல் மற்றும் உணர்ச்சி ரீதியான துன்புறுத்துதல்களை அனுபவித்தார். பின்னர், சல்மா தனது 26 வயதில் தனது கணவருடனான திருமணத்தை விட்டு வெளியேறினார்.
கேள்வி: சம்ரா சாபர் - புத்தகம் குறித்து விரிவாக சொல்லுங்கள்.
பதில்: பாக்கித்தான் தளமாகக் கொண்ட ஒரு தினசரி ஆங்கிலம் நாளிதழ் தி எக்சுபிரசு திரிப்யூன் இவரது வாழ்க்கையை பகிர்ந்து கொள்ளுமாறு கேட்டுக்கொண்டது. 2013 ஆம் ஆண்டில், இவரது கதை வெளியானது. நிகழ்வுகளில் பேசும்படி சல்மாவிடம் கேட்கத் தொடங்கினார். மேலும் 2017 ஆம் ஆண்டில் ''டொராண்டோ லைஃப்'' இதழுக்கு ஒரு தனிப்பட்ட கட்டுரையை எழுதினார். இது ஆண்டின் சிறந்த நீண்ட வடிவ கட்டுரையாக மாறியது. இந்தக் கட்டுரை வெளியீட்டாளர்களின் கவனத்தை ஈர்த்தது. ''ஹார்பர்காலின்ஸ்'' என்ற புத்தக வெளியீட்டு நிறுவனம் இதனை ''ஏ குட் வைப்: எஸ்கேப்பிங் த லைப் ஐ நெவர் சூஸ்'' என்ற தலைப்பில் இதனை வெளியிட்டது. தொராண்டோவின் ஆசிரியரான மெக் மாஸ்டர்ஸுடன் இணைந்து இதனை இவர் எழுதியிருந்தார். புத்தகத்தின் அட்டைப்படத்தில் சம்ராவின் திருமணப் புகைப்படம் இடம்பெற்றுள்ளது. இந்த புத்தகம் கனேடிய ஒலிபரப்புக் கழகத்தின் 2019 ஆம் ஆண்டின் சிறந்த புனைகதை அல்லாத புத்தகங்களில் ஒன்றாக பெயரிடப்பட்ட. மேலும் வாசிங்டன் போஸ்ட் இதழில் 2019 ஆம் ஆண்டில் படிக்க வேண்டிய முதல் பத்து புத்தகங்களாக பட்டியலிடப்பட்டது. 2020 ஆம் ஆண்டில், கனேடிய பெண்கள் படிக்க வேண்டிய 21 புத்தகங்களில் ஒன்றாக கனடிய ஒலிபரப்பு கூட்டுத்தாபனம் பட்டியலிட்டது. இந்த புத்தகம் ''குளோப் அண்ட் மெயில்'' மற்றும் கனடிய ஒலிபரப்பு கூட்டுத்தாபனம் ஆகியவற்றின் சிறந்த விற்பனை பட்டியலில் இடம்பெற்றுள்ளது. மேலும் தொலைக்காட்சி தொடராகவும் எடுக்கப்பட்டது.